Diari Oficial de la Generalitat Valenciana


Sumari del DOGV 3088, del 29-09-1997 (1997/10684)

DECRET 229/1997, de 2 de setembre, del Govern Valencià, pel qual es cedeix l'ús gratuït, pel termini de deu anys, a l'Ajuntament de Borriana, de la caseta de peons caminers situada al carrer Vila-real, núm. 16, d'aquest municipi, per a ser destinada com a magatzem auxiliar de la policia local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/02/229/dof/vci/html**

### Dades del document

Número de DOGV
:   3088

Data del DOGV
:   29-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10513


Data del document
:   02-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 229/1997, de 2 de setembre, del Govern Valencià, pel qual es cedeix l'ús gratuït, pel termini de deu anys, a l'Ajuntament de Borriana, de la caseta de peons caminers situada al carrer Vila-real, núm. 16, d'aquest municipi, per a ser destinada com a magatzem auxiliar de la policia local. [  
Mitjançant el Reial Decret 1.627/1984, d'1 d'agost, en matèria de carreteres, l'administració de l'Estat va transferir l'immoble situat en la carretera C-223, p.k. 72,100, avui carrer Vila-real, núm. 16.  
L'Ajuntament de Borriana ha sol·licitat la cessió de l'immoble assenyalat per a ser utilitzat com a magatzem auxiliar de la policia local.  
Atesa la situació de deteriorament en què es troba l'immoble, es fa innecessari als fins per als quals va ser transferit.  
Atès la utilitat pública i l'interès social de la finalitat per a la qual es destinarà l'immoble, vist el que disposa l'article 41 i següents i disposició addicional cinquè de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 2 de setembre de 1997,  
DECRETE  
Article 1  
Desafectar de la Conselleria d'Obres Públiques, Urbanisme i Transports l'immoble situat en la carretera C-223, p.k. 72,100, avui carrer Vila-real, núm. 16, de Borriana, que confronta: per davant entrant, en una línia de 18,38 metres, amb el carrer esmentat; per la dreta entrant, en una línia de 16,6 metres, amb el terreny del Sr. Francisco Melchor Monsonís; per l'esquerra entrant, en una línia de 18 metres, amb terreny del Sr. Mingano, i al fons, en una línia trencada de 14 i 3,5 metres, amb un escaló d 'un metre aproximadament, amb terreny del Sr. Francisco Melchor Monsonís.  
Té una superfície de 305 m2, dins d'aquesta parcel·la hi ha una caseta de peó caminer de 233,4 m2, distribuïda en dos habitatges en distintes altures que es componen de cuina-menjador i dues habitacions dormitori. Aquests dos habitatges tenen en comú el corredor que accedeix a un pati posterior on es troba el lavabo, paeller, pou i un corral. En els laterals de la caseta hi ha construït un magatzem i una cotxera que ocupen una superfície construïda de 28,86 m2.  
Article 2  
Cedir, pel termini de deu anys, a l'Ajuntament de Borriana, l'ús gratuït de l'immoble assenyalat, amb la condició que siga rehabilitat per l'ajuntament i es destine a magatzem auxiliar de la policia local.  
Article 3  
Una vegada transcorregut el termini assenyalat, l'immoble i tota l'edificació construïda sobre aquest revertiran de ple dret a la Generalitat Valenciana.  
Si l'immoble cedit no és destinat a l'ús previst durant el termini fixat o deixa de ser-ho posteriorment, es considerarà resolta la cessió i l'immoble revertirà a la Generalitat Valenciana.  
DISPOSICIÓ FINAL  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa aquest decret.  
València, 2 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI